hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu de hu hu hu hu hu hu hu hu hu hu hu en hu hu hu hu en hu en en hu hu en hu hu hu hu hu hu hu de hu de hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
Legyen világos előtted a jövőkép! Interjú egy étterem chef-tulajdonosával - Csak csináld Magadért
A következő történet főszereplőjét még középiskolás koromban ismertem meg. Szakácsnak tanult. Szakács akart lenni. Irigyeltem, amiért tudja, mit akar. Nem volt kérdés számára, mivel szeretne foglalkozni, volt elképzelése a jövőről. Ráadásul szerette, amit csinál és jó is volt benne. Amikor kicsivel később beszélgettünk, már arról mesélt, szeretne majd egy saját éttermet nyitni, a házban, ahol él. Majdnem így is történt. Szakácsból chef lett, majd Budapest 18.kerületében, a lakásához közel nyitott egy családi éttermet 2 évvel ezelőtt. Csak így tovább, sok sikert kívánok neki:
a Patiszon étterem és Burger bár tulajdonosa
-Iskolás korod óta szakács akartál lenni. Honnan jött ez a vágy? Volt más elképzelés is, “B terv”?
Igen, már kisgyermekkoromban is érdekelt a főzés, gyakran segítettem édesanyámnak a konyhában. 8 évesen már egyedül sütöttem tortát, és gyakran előfordult, hogy “lezártam” a konyhát, olyankor nem jöhetett be senki, és én kísérleteztem a különböző ízekkel, alapanyagokkal, a végeredményt pedig a családtagokon teszteltem. Ebben az időben még főleg a sütés érdekelt, cukrász szerettem volna lenni.
– Magabiztos, céltudatos ember vagy. Ezek alaptulajdonságaid, vagy tudatosan törekszel rá, hogy így legyen? Mivel erősíted a személyiségedet?
Régebben sokat küzdöttem azzal, hogy elhiggyem, jó vagyok. A környezetemben élő emberek azonban meggyőztek arról, hogy van hozzá tehetségem, merjek nagyot álmodni. Ma azonban már ők sem bánnák, ha egy kicsit szerényebb lennék. 🙂
– Fontos számodra, hogy a környezetedben élők is hasonlóan pozitívan gondolkodjanak, mint Te?
Természetesen fontos, ezért is kerestem a kiutat a klasszikus vendéglátós létből, ahol sok negatív dolgot lát és él meg az ember. Tudatosan teremtettem a saját kis éttermünkben olyan környezetet, ahol csupa pozitív ember vesz körül, kollégák, vendégek egyaránt.
-Saját éttermet nyitottál. Olyan amilyennek megálmodtad? Mesélj a nehézségekről!
Egy kicsit olyan érzés van bennem, mintha a gyermekem lenne az étterem: sokat küzdöttünk érte, és óriási boldogság töltött el, amikor végre “megszületett”. Vannak persze néha nehézségek, de egy-egy sikeres nap, egy elégedett vendég ezeket feledtetni tudja.
– Milyen ismérvei vannak egy jó főnöknek szerinted?
Egy jó főnöknek szerintem határozott elképzelésekkel kell rendelkeznie, tudnia kell, hogy mit vár ill. várhat el saját magától és a beosztottaitól egyaránt. Ezeket az elvárásokat egyértelműen meg is tudja fogalmazni és kommunikálni a kollégái felé, soha el nem felejtve, hogy Emberekkel dolgozik együtt, akik megérdemlik a tiszteletet és a megbecsülést. A kölcsönös tisztelet és elismerés szerintem nagyon fontos. Ugyanilyen fontos, hogy mindig mindenki tisztában legyen az elérendő közös célokkal, mindenki előtt világos legyen az a jövőkép, amiért dolgozunk.
-Megvalósult egy álom. Mi a következő nagyobb célkitűzés?
Az elmúlt pár évben rengeteg energiát fektettem az étterembe, és amellett, hogy továbbra is folyamatosan fejleszteni szeretném a vállalkozást, a jövőben több időt szeretnék a magánéletnek is szentelni.
+ 10 kérdés, amire minden interjú alany válaszol:
CSAK CSINÁLD -MAGADÉRT Összegzés:
Legyen egy határozott jövőképed. Tűzd ki a célt. Bízz magadban és vágj bele. Szeresd amit csinálsz és legyél benne jó. Álmodj nagyot, és valósítsd meg. Törekedj a legjobbra. Értékeld a körülötted /neked dolgozókat. Legyél hálás!
Az interjút készítette: Deák-Ember Ágnes
- DeakEmberAgnes 0 hozzászólás
Ezeket is érdemes megnézni
„A boldogság receptje: megadni magunknak mindazt, amit másoktól várunk.”-Interjú Dr.Ábrahám-Hörömpő Andrea íróval
“Félünk, hogy hibázni fogunk, ha megszólalunk, ezért inkább nem is tesszük.” – A Your English Steps segít, hogy hatékonyan és élvezetesen tanulj angolul
“Az üzletem azért más, mert lelke van” – Sikerinterjú a Babi néni gyógyfüvei tulajdonosával
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése